На основу члана 25. став1. тачка 4. и став 2. Закона о локалним изборима (''Службени гласник РС'', бр. 14/2022, 35/2024) члана 3. став 1. тачка 4. Пословника о раду Општинске изборне комисије Градске општине Барајево број 013-5-1-1/2022 од 14.02.2022. године, на седници одржаној дана 27.04. 2024. године, донела је:

**О Д Л У К У**

**О ОБЛИКУ И САДРЖАЈУ ОБРАЗАЦА ЗА ПОДНОШЕЊЕ ИЗБОРНЕ ЛИСТЕ ЗA ОДБОРНИКЕ**

**СКУПШТИНЕ ГРАДСКЕ ОПШТИНЕ БАРАЈЕВО**

**ЗА ИЗБОРЕ РАСПИСАНЕ ЗА 2. ЈУН 2024. ГОДИНЕ**

**I**

Овом одлуком прописују се образсци за подношење изборне листе за одборнике Скупштине Градске општине Барајево:

1. Изборна листа кандидата за одборнике Скупштине Градске општине Барајево-**Образац ЛИБ-1/2024**,
2. Изјава бирача да подржава изборну листу кандидата за одборнике Скупштине Градске општине Барајево- **Образац ЛИБ-2/2024,**
3. Сагласност кандидата за одборника Скупштине Градске општине Барајево- **Образац ЛИБ-3/2024,**
4. Списак бирача који својим потписима подржавају изборну листу кандидата за одборнике Скупштине Градске општине Барајево- **Образац ЛИБ-4/2024.**

**II**

Прпоисани обрасци саставни су део ове одлуке и биће објављени на веб презентацији Републичле изборне комисије као и званичној интернет страници Градске општине Барајево.

**III**

Оверена изјава бирача да подржава изборну листу пуноважна је и када су учињене омашке приликом попуњавања обрасца изјаве ако се са сигурношћу може утврдити којој изборној листи је дата подршка и да је изјаву оверио надлежни орган.

**IV**

Изјаве бирача да подржавају изборну листу и списак тих бирача морају бити сложени по азбучном реду презимена бирача. Списак бирача који су потписали поднете изјаве да подржавају изборну листу у електронском облику садржи и податке о овлашћеном оверитељу (име и презиме јавног бележника, општинска односно градска управа или основни суд, судска јединица или пријемна канцеларија основног суда).

У Списак бирача лична имена бирача уносе се тако што се прво укуцава презиме па име бирача.

**V**

Документа која подносилац изборне листе доставља Изборној комисији приликом подношења изборне листе, осим докумената сачињених према обрасцима из члана I. ове одлуке, сачињавају се у складу са чл. 64. и 65. Закона о избору народних посланика („Службени гласник РС”, број 14/22) и чланом 42. став 1. тач. 5, 6, 7, 9. и 11. Закона о локалним изборима.

ОПШТИНСКА ИЗБОРНА КОМИСИЈА ГРАДСКЕ ОПШТИНЕ БАРАЈЕВО

Број: 013-2-2-2/24 од 27.04.2024. године у 15:05 часова.

Председник

Снежана Јешић